LidanRubinov/Halacha-QA huggingface dataset:
שאלה: נושא שחשוב לי: שמי ליאל בת 17.5 אני עוברת תקופה של יותר מחצי שנה שקשה לי ומשפיעה עלי.על מצבי הרוח שלי בעיקר. פעם לטוב ופעם לרע. מערער לי את הביטחון והראש שלי לא נמצא במקום בגלל זה. נורא קשה לי ככה. ומשום כך התחלתי לקרוא על נדרים ועל הצורך שלי לנדור כדי לשחרר את זה. אני יודעת בכל ליבי שאני יעמוד בנדר.כמובן שאני אנדור שאני יותר אתחזק ואלמד תורה. ראוי לציין שאני באה ממשפחה חילונית בקושי מסורתית רק אני נוהגת לקרוא כל לילה תהילים ולדבר הרבה עם השם. השאלה שלי האם אני חוטאת עצם זה שאני נודרת למרות שאני אקיים את הנדר? ואם הנדר שלי לא מתקבל אני בכל זאת חייבת לבצע את מה שהבטחתי?
תשובה: ב"ה, לא כדאי לנדור, אלא לקבל על עצמך בצורה חזקה כמו נדר, תקבלי על עצמך דבר טוב למשך שבוע ואחרי שאת עומדת בו תקבלי לעוד שבוע, תוכלי בנתיים לשפר למקד יותר את הקבלה שלך. דני ארגמן
שאלה: איך עושים תשובה מלימוד מפי רב שאינו הגון?: כבר שנים רבות שנעזרתי ברב גדול ומפורסם בשאלות בענייני הלכה, מוסר, השקפה וכו והנה יום בהיר אחד התברר לי שאומרים שאינו הגון ואינו ראוי לפסוק הלכה ואינו ראוי לתואר "רב" (אלה שאומרים הם גדולי תורה בעצמם והביאו ראיות גם מבית הדין הרבני וכו ). שאלתי היא איך אני יכול לעשות תשובה על כך? אמנם איני חטאתי כי אני פניתי אליו בתום לב ואיני ידעתי את מעלליו אבל מה שמטריד אותי הוא איך אתקן את המעוות במובן ששתיתי דברי תורה שאינם דברי תורה ובכך בעצם הוא עיקם את ליבי, את שיכלי, את דעתי, איך מתקנים דבר כזה? האם עלי לנסות לשכוח את כל מה ששמעתי מפיו? האם להרבות בלימוד תורה מחדש? איך יוצאים מהצרה הזו?
תשובה: ואולי כדאי שלא לעשות תשובה על כך כלל ועיקר? אולי יהיה נכון יותר לראות את עצמך כאנוס, ואפילו כיותר מזה, שכן את עשית את מה שצריך לעשות, והלכת אחרי מי שחשבת שהוא אכן רב גדול, וממילא אין אתה זקוק לתשובה על כך (כתב על זה באריכות ה"בן אי שחי  לגבי קהילה שהתברר לה שהשוחט שהיא אכלה משחיטתו האכיל אותם נבלות, והוא פטר אותם מתיקון, כי לשוחט הזה היו כל הכשרויות של כל הרבנים, ומה אפשר לעשות? מעבר לכך, לא טוב להתעסק עם נפילות של רבנים, מסיבות רבות ומגוונות, שהעיקרית שבהן היא שזה לא מקדם אותך לשום מקום (כדי להסיר ספק, איני כותב חס ו שאין להילחם מלחמת חורמה במי שמעמיד פני רב ומתנהג בצורה מושחתת ואינו הגון). מה אני כן מציע לעשות? ללכת בדרכו של רבי מאיר במפגשו עם "אחר", לאכול את התוך ולהשליך את הקליפה, למצוא רב אחר מאיר וטוב, ולהיות מוצף באורו של הרב החדש שמצאת. אט אט יאירו בעולמך הדברים הטובים והחדשים, וידחו ממקומם את השגיאות ואת העוול, ואתה תמצא את עולמך מחדש. האם אתה יכול ללכת בדרך זו?
שאלה: אני מוכנה לקחת על עצמי תיקון אם זה אפשרי: יש לי בת בכורה שרב הזמן מאד ממורמרת בעקבות פרידה מבן זוג היא מאד קנאית ומלאת שנאה לכלתי( גיסתה) שלפניי חודשיים התחתנה עם הבן שלי הקנאה מתבטאת בקללות וניבולי פה נוראיות שאני ממש מפחדת הן על הבת שלי והן על הכלה שכרגע בהתחלת הריון הרי למילים יש כח. האם אני כאמא יכולה לקחת על עצמי תיקון בשביל הבת שלי? אני ובעלי כבר חסריי אונים הרי מדובר בבחורה בת 28 עם התנהגות של ילדה קטנה. אני מוכנה לקחת על עצמי תיקון אם זה אפשרי. אשמח לתשובה
תשובה: המצב המורכב שאת מסובכת מתאים מאוד למילה "התפוצצות". יש בעולמך, בעולם של הבת שלך, בעולם של הגיסה   משהו שהתערער, שהתפוצץ. ממילא, קשה לדעת מהו הדבר הנכון שצריך לעשות בעת הזו. הפניה ל"תיקון" מיסטי כזה או אחר אינה פעולת פתיחה נכונה. בסוף המעשים שלנו אנו מתפללים לריבונו של עולם כי יסייע בעדנו לתקן את המצב, אולם ההנחה כי אנחנו יכולים לקחת "תיקון" על מישהו אחר ועל מצב אחר   אינה מבוססת. מה נכון יותר לעשות? לנסות הרבה דרכים. עד כמה שקשה   לנסות ולחבק את הבת הכואבת והממורמרת, ולשקם אותה ואת הקשרים ביניכם  לנסות להשתחרר מן הפחד כאילו קללות של מישהי יכולות לפגוע בבת שלך ובכלתך, וכשאת תפעלי שלא מתוך פחד אלא מתוך עולם של תיקון (במשמעות שאת מנסה לתקן ולתפור מחדש את המשפחה שלך) יהיו לך יותר סיכויים להצליח. לאמור: התיקון הגדול והאמיתי מתחיל ברצון המצוין שלך לעזור ולשנות את המצב, וממשיך בחיפוש שלך אחרי דרכים מעשיות לתקן את המצב, ועל ידי תפילה גדולה לריבונו של עולם כי יסייע בעדך לעשות זאת, וישלח את אורו ואמיתו כדי שינחו אותך בדרך נכונה. האם זה לא יותר נכון ללכת בדרך זו?
שאלה: גזל: לפניי הרבה זמן התחזייתי למישהי. בחורה אחת שהאמינה שאני מישהי אחרת שלחה לי סיפריי קודש וסיפרי סיפוריי תורה. כמובן שמרגע שהשקר התגלה נותק הקשר עם אותה בחורה.למרות בקשתי לסליחה וחרטה עמוקה. שאלתי היא האם זה גזל? האם עליי להחזיר את הספרים? אם כן אין באפשרותי להחזיר ללאותה בחורה אז מה עליי לעשות עם הספרים
תשובה: ההלכה אומרת כי הגוזל ואינו יודע ממי גזל   יעשה בזה צרכי ציבור. אני לא בטוח שהבנתי לחלוטין את הסיפור, וכלל איני יודע אם אכן יש גזל בסיפור הקצר שסיפרת. אולם נראה כי הדבר הנכון לעשות עם הספרים האלה הוא למצוא דרך שהציבור כולו יוכל להשתמש בהם (לתת לבית כנסת  למוסד לבעלי תשובה  וכדו ), ועל ידי כך ללכת בדרכה של ההלכה. האם זה אפשרי?
שאלה: בית שלישי לא יחרב!: קודם כול על העזרה שלכם אני בטוח שאתם עוזרים להרבה מתבגרים. אז יש לי שאלה שהרבה זמן מטרידה אותי איך אנחנו יודעים שדווקא בית המקדש השלישי הוא הבית מקדש האחרון שייבנה? מראש.
תשובה: כשאנחנו קוראים בתורה, בפרשת נצבים וילך על כך שעם ישראל חוזר לארצו, ברור לנו שאין אחרי זה עוד גלות. הקב"ה מבטיח לגאול אותנו ולהחזיר אותנו בתשובה ואז ממילא לא יהיה אחרי זה עוד גלות ועוד חורבן אחר. הדברים גם עולים מדברי הנביאים, שנבאו את כל הטובות לעם ישראל, ובודאי שהטובות האלו אינן זמניות אלא הם נצחיות - לעולם ועד כמו שהנביאים מפרטים בנבואות השונות. תשובות נוספות אפשר לראות כאן: ברכה והצלחה טוביה tsbias1 gmail.com
שאלה: פרידה וחזרה לקראת חתונה: ראיתי בהרבה תשובות לשאלות שנשאלת בנושא משיכת זוגיות למשך כמה שנים לקראת חתונה, שהתשובה שלך היא שהאופציה הטובה ביותר היא להיפרד ולחזור כשחתונה עומדת על הפרק. בתור מי שנמצאת במצב כזה, מתוך חששות שלי עם עצמי והבנה שאולי זו אכן האופציה הכי טובה- איזו ערבות יש לי שבבוא היום נחזור? שלא נפנה לדרכים רחוקות מדי? הפער הוא הרבה פעמים כעבור כמה שנים (במיוחד שנים של שירות צבאי) בלתי ניתן לגישור, וזה גם במקרה שבכלל אף אחד מבני הזוג לא התרחק רחוק מדי מהשני עד כדי כך שאין תקשורת יותר. השאלה שלי היא איך אפשר במצב של פרידה במטרה לחזור כשחתונה היא רלוונטית לוודא שאכן המצב נשמר כך? שהדרכים לא נפרדות כל כך כך שאינם מסוגלים להכיל האחד את השני יותר? (הרי זה לא שנפגשו כאנשים בוגרים ומוכנים לחתונה אלא הכירו לפני והיו במעין השהייה) וגם, ההרגשה שלי מול עצמי היא איך יכול להיות שאני במודע בוחרת לסיים מערכת יחסים עם בחור שאני רוצה להתחתן איתו? (כשדיברתי עם הוריי אני חוזרת בתשובה הם לא הצליחו להבין איך במשפט אחד אני אומרת שאני שוקלת פרידה מחבר שלי ושאני רוצה להתחתן איתו) התשובות שלך באתר מסייעות מאוד,
תשובה: ב"ה, באמת אין ערובה לכך שיחזרו אחרי כמה שנים ויתחתנו, אבל אין ערובה לכך גם אם הקשר ימשך כמה שנים, הרי יש עליות ומורדות. יתכן וההורים שלך לא מבינים את הבעיתיות שיש בין בחור ובחורה ללא נישואין במשך כמה שנים. אשמח לעזור בפלפון 0527710491 דני ארגמן
שאלה: עובד ז: אישתי ואני משתמשים בשירות נקיון של עובד זר ולפעמים אני נמצא בבית ולפעמים לא. האם אישתי אסורה עליי במצב כזה? איזה מצב "מסוכן" יכול לגרום לאישתי להיות אסורה עליי? אם אני נמצא בבית ההסתכלות על המצב שונה?
תשובה: היא לא אסורה, אבל זה ממש חוסר אחריות. כדאי שתחפשו מישהי לשרותי ניקיון. למה לחפש צרות?
שאלה: שמירת שבת: בס ד אומרים שמי ששומר שבת נמחלים לו כל עוונותיו האם זה כולל גם את העוונות החמורים ביות כמו לדוגמה פגם הברית? (כמובן אני יודע שאסור לעשות משהו ולהגיד יימחל לי אלא רק אם זה בלי כוונה תחילה וכו.) ואם לא אז על מה כן? והאם זה גם על בין אדם לחברו לפחות מפחית מהעונש או שבנושא הזה כשמו כן הוא בין האדם לחבירו וזהו
תשובה: שמירת שבת היא אכן אבן יסוד בשמירת המצוות ומי שמחלל שבת בפרהסיא דינו בכמה דברים כנכרי.אך היא לא מוחלת על עוונות אחרים.לא יודע מי "האומרים"
שאלה: גזל: בס ד לפני כמה זמן קניתי באיזו פיצוציה ולא הייתי בטוח אם המוכר החזיר לי יותר ממה שמגיע לי עודף כי לא זכרתי כמה נתתי לו וזה רודף אותי עד עכשיו אני פוחד שעשיתי חטא של גזל או גניבה חס ו מה עלי לעשות? (הדבר קרה לפני כמה שבועות אם אני לא טועה)
תשובה: זה לא גזל. זו אחריות שלו אתה יכול להירגע.
שאלה: ברכה ליד גויים: אני עובדת במקום שעובדים איתי גויים. מכוח ההרגל אני מברכת ברכות שונות בקול, ברכות על מזון, ברכת אשר יצר וכו הגויים עונים לי אמן, רציתי לדעת אם ישנה בעיה עם זה ואני צריכה לעשות השתדלות לברך לעצמי או שזה ר? אשמח לתשובה בהקדם נושא זה מטריד אותי מאוד! שבת ובשורות טובות לכל עם ישראלף
תשובה: מותר להם לענות, ואם הם מברכים גם אנחנו יכולים לענות אמן על ברכתם (אם אינם עובדי ע"ז) כמו שכתב השו"ע "השומע גוי שמברך ברכה במקום שראוי לאומרה, כגון לפני אכילה או אחריה, ראוי לשומע לענות אחריו אמן, שכן כוונתו לשמיים. ואם יש חשש שהוא מכוון לעבודה זרה, למרות שהוא אומר את הברכה בנוסח שלנו, אין לענות אחריו אמן (שו"ע ורמ"א רטו, ב, מ"ב יב). חלק מחזון אחרית-הימים: "כי ביתי בית תפילה יקרא לכל העמים".(מלכים ב  פרק ח ) משמע שגם לגוי יש מקום לבוא ולהתפלל בבית-המקדש וכתב הרמב"ם בהלכות מלכים פרק י "בן נוח שרצה לעשות מצוה משאר מצוות התורה, כדי לקבל שכר אין מונעין אותו לעשות אותה כהלכתה. ואם הביא עולה, מקבלין ממנו. נתן צדקה, מקבלין ממנו". אייל משה
שאלה: שאלה לגבי בירור סולת לפני שימוש: רכשנו סולת עם הכשר, ארוז בשקית נייר כמו מלח או סוכר. ברור לנו שצריך לברור אותו לפני השימוש. אין לנו מידע כמה זמן המוצר עמד בחנות. מעבר לתאריך אחרון לשיווק שהוא עדיין רחוק. מה צריך לחפש בפעולת הבורר וכיצד נראים מה שמחפשים? מראש
תשובה: נא עיין בקישור המצורף:
שאלה: כלי לצליית כבד: האם מותר להשתמש לצורך צליית כבד בכלי שבו ישנם חורים מתחת לכבד והדם זורם למטה אך יש גם פסי מתכת בין חור לחור שהכבד מונח עליהם?
תשובה: לא הבנתי את המציאות. העיקר היא שהכבד לא ישב בתוך הדם שמטפטף ממנו.
שאלה: פירוש פתגם לא מובן: לכבוד הרב! השבוע זכיתי להארה, והייתי שמח לדעת פירוש של פסוק מהתורה. כל המחלה אשר שמתי במצרים לא אשים עליך כי אני יהוה רפאך. לכאורה, יש כאן סוג של סתירה. כי אם ה יתברך אומר את המחלה.לא אשים עלייך. אז איך הוא מסיים עם "כי אני ה רופאך" ממה יש לו לרפא אם הוא לא שם על האדם את המחלה?
תשובה: הריפוי שעליו מדבר הפסוק הוא בכך שד  ימנע את המחלה הזאת מעם ישראל.
שאלה: כיסוי ראש מלא: 1)אני בעיקרון רוצה בחורה עם כיסוי ראש מלא אבל אם אני פוגש בחורה דתיה אבל רק לא רוצה ללכת עם כיסוי ראש האם בגלל זה לפסול אותה לקשר רציני? לא הכרתי בחורה ספציפית ואני שואל באופן כללי 2)האם יש בתשובה לשאלה 1 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב לילה טוב
תשובה: מציאת בת זוג מתאימה אינה יכולה להתבסס על עיקרון אחד בלבד. לא זו בלבד, אלא שהשאלה האם היא תלך עם כיסוי ראש מלא או לא יכולה לנבוע מכיוונים כל כך רבים   למן העובדה שהיא אינה נאמנת להלכה, ועד העובדה שהיא סבורה שזו ההלכה והולכת לאור פסקים מפורשים, כך שגם אם כיסוי הראש הוא אכן קריטריון ראוי להיות קריטריון יחיד   אין אתה יכול לבחון מה הוא אומר, לפני שתכירו על כל צדדיכם, ותוכלו לראות את מכלול ההתאמה שביניכם.
שאלה: צאת שבת בבית המקדש ותוספת שבת ביום ששי: 1)מתי הוציאו את השבת בבית המקדש והאם הוציאו אותה בצאת הכוכבים או כבר בשקיעה? 2)מתי הכי מאוחר אני יכול לעשות מלאכה ולשלוח מייל ביום ששי בלי לבטל את מצוות תוספת שבת? 3)האם בתשובה לשאלה 2 יש הבדל בין אשכנזים לספרדין ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב לילה טוב
תשובה: יציאת השבת לגבי מלאכות במקדש נעשתה כמו שהיא נעשתה בכל מכלול העולם   בצאת הכוכבים. קשה למדוד את תוספת שבת. ראיתי פוסקים שכתבו שבע דקות.
שאלה: תאורה חכמה בשבת: אצל זוג חברים שלנו בבית מותקנת בחצר תאורה חכמה שנדלקת בכל פעם שמיהו עובר ונכנס בשער. הם מתגוררים ביחידת דיור בבית שבו הבעלים הם אלה שהתקינו זאת. האם מותר לנו להתארח אצלם בשבת כאשר בכל פעם שאנחנו נכנסים בשער התאורה נדלקת? דן.
תשובה: עייני שתי תשובות להתיר את הדבר. רק בתנאי שאתם לא נהנים במשהו מהאור שנדלק. אולי אפשר לבקש שלא יפעילו את המערכת בשבת שאתם אצלם?
שאלה: שמיטה - יבול ישראל: הרבנות ירושלים אינה מעניקה תעודות כשרות למהדרין לבתי עסק המוכרים יבול שגדל עפ"י היתר המכירה. ברצוני לשאול, האם מסיבה זו רמת ההשגחה במקומות אלה פחותה גם בשאר הפרמטרים? לדוגמה - האם יש פחות השגחה על ערלה תרו"מ וכד?
תשובה: ראשית כל, זו אינה הוראה של הרה"ר אלא כל רבנות נותנת הכשר לפי הבנתה בסוגיא זו. באופן כללי הסיבה היא שבסופו של דבר היתר מכירה היא "היתר" ולא לכתחילה ולכן הוא אינו מהדרין.
שאלה: שידוך: אני בת 21, בוגרת מכינה קדם צבאית, משרתת בצבא כקצינה, חזרתי בתשובה לפני שנתיים, אני לומדת הרבה תורה ובכל זמן פנוי נמצאת במדרשה. אני מאוד רוצה להקים בית יהודי תורני, אני מחפשת בחור ישיבה שעשה גם צבא השאלה שלי האם זה בחור רציני שלמד בישיבה ירצה ללכת עם חוזרת בתשובה,כי אני יודעת שזו דילמה. ושאלה שנייה, מה הדרך הכי טובה להכיר בחור כזה? האם זה ר פשוט ליצור קשר עם ישיבה כלשהי ולהגיד להם שאני מחפשת שידוך?
תשובה: ב"ה, אין שום בעיה בחוזרת בתשובה, יש לה יתרונות לא מועטים, מי שלא רוצה חוזרת בתשובה אז הוא לא בשבילך. אבל לפני הכל את צריכה לסלק את המחשבה ש"אני יודעת שזו דילמה" - בהחלט אפשר להתקשר, בהרבה ישיבות יש אישה אברכית או רבנית שעוסקת בזה. אוכל למסור לך שם של אחת. תשלחי הודעה לנייד שלי 0527710491 דני ארגמן
שאלה: הפיכת סיר ל בשרי : לכבוד הרב, ישנו ברשותי סיר בשרי שלא היה בשימוש כ- 3 שנים ואף יותר. רציתי לדעת האם אוכל להסבו לשימוש כסיר פרווה ולבשל בו קטניות,אורז, פסטה, מרקים וכו. שיהיו בחזקת פרווה ואף לאוכלם אח"כ עם אוכל חלבי? האם חייב הגעלת הסיר? ואם כן, איך מגעילים את הסיר שהוא גדול ואין לי סיר גדול ממנו? מראש ויישר כח, ס
תשובה: לך ניתן להכשירו בקלות ואולי מותר גם בלי להכשירו אחרי נקוי יסודי. הכשרה עצמית של סיר גדול - 1. נקיון יסודי מבפנים ומבחוץ 2. מרתיחים בו מים עם סבון בתוכם עד שיגלוש מכל הצדדים. (כאשר המים מבעבעים מותר  לעזור  להם לגלוש) 3. לאחר מכן רצוי להעבירו במים קרים - אם הוא כבד אז לא לעשות זאת. 4. מבחינה טכנית צריך להזהר מכוויות ממים רותחים ובפרט מאדים, וכן מומלץ לכסות את המים בזמן ההרתחה - זה חוסך זמן. בהצלחה דוד לוי 098987548
שאלה: גיור: לכבוד הרב, קראתי בכל מיני אתרים ומקורות שונים באינטרנט על טבילה במקווה טהרה לנשים המתגיירות. בכל מקום,פה אחד,נרשם שחלק מטקס הטבילה היא טבילה ע"י בלנית במקווה ולאחר מכן האישה עוברת לחדר נוסף עם מקווה בו מחכים לה 3 דיינים (שהיא עם חלוק) שצריכים לפקח שהיא אכן טובלת כהלכה. לא האמנתי למראה עיניי, זה כלל וכלל כי לא נראה לי הגיוני שתורתנו הקדושה תתיר דבר כ"כ לא צנוע ומשפיל לאישה. מן הסתם גם אם היא מכוסה כל גופה בעת שנכנסים למים החלוק נצמד לגופה- מה שהופך את זה ללא צנוע בעליל. זה הטריד אותי ולכן שאלתי שכנה שעברה גיור לא מזמן והיא אישרה לי את זה, שאכן כך עושים. ואני שואלת- הייתכן??? איפה הרציונל בזה? האם ייתכן שאישה (למרות שהיא לבושה) צריכה מול 3 גברים להיכנס למים ולהיות במצב כ"כ לא צנוע מולם? מאיפה המקור להליך כזה בגיור? בכל זמן הגיור האישה כל הזמן לומדת על צניעותה של האישה היהודייה ואת היופי בצניעות- ובסוף היא עוברת הליך כ"כ לא צנוע??! מעבר לזה- מה העניין שלאחר שהבלנית כבר הטבילה את האישה וראתה שטבילתה עלתה וטבילתה כשרה -אין לסמוך על שיקול דעתה?!! מדוע גברים צריכים לראות אח"כ שוב את הטבילה? לדייני המקווה יש שיקול דעת יותר טוב מהבלניות?! אם כך- איך אנו סומכות על הבלניות שמטבילות אותנו כל חודש בחודשו? - איך על זה כן ניתן לסמוך?? זה נורא מכעיס ומקומם לשמוע דברים שכאלה. אשמח לדעת איך זה מסתדר מבחינה הלכתית? והאם יש מקור להליך זה? ושבוע טוב. לי.
תשובה: אני יכול להבין את האי נחת שלך. אכן המעמד לא נראה הולם את הצניעות היהודית. יש כאן התנגשות בין ערך הצניעות ודרישות הגיור. אפשר וצריך לפעול בדרך שתסלק לחלוטין את בעיית הצניעות. עייני להלן:
שאלה: לא צריך להסתייג מתרבות המערב: אני לא מבינה למה תמיד מדברים על תרבות המערב כרעה?? מה? אין בה שום דבר טוב? הרי בלעדיה לא היה לנו את כל האינטרנט האייפונים וכו ברור שיש בה גם דברים רעים אבל זה לא הופך את כ התרבות לרעה. לא נראלי שצריך להסתייג מממנה לגמרי??
תשובה: שאלה מצוינת את שואלת! וזה בדיוק הזמן.חנוכה. קודם כל מה זאת תרבות? שאלת ת עצמך פעם מה זה באמת תרבות? למה היא כל כך חשובה ויש לה משמעות רבה עלינו כבני האדם? "תרבות היא מכלול הערכים, האמונות ותפיסות העולם כפי שהן באות לידי ביטוי בהתנהגותם של בני האדם. בין השאר הטקסים והמיתוסים. קבוצות שונות בעולם יכולות להיות בעלות ערכי תרבות שונים." (ויקיפדיה) תרבות מעידה עלינו אישית ועל החברה כולה את ה-"אני מאמין" שלנו. במה הוא מאמין, מה הוא עושה בחייו, ביום יום, בזמנים מיוחדים וכו  כל אחד בלי לשים לב, רוכש עם הזמן והשנים תרבות לעצמו, הרגלים לחיי היומיום שלו. באמת כדאי לנו לעצור לרגע ולחשוב מה ההרגלים שלנו, מה התרבות שלנו, לאן הכיוון ומה אנחנו אוהבים ורוצים או צריכים. סוג של חשבון נפש- לאן אני רצה. וכמובן שיש את הצד של התרבות הכללית שלנו כעם, כמדינה. וברור לנו שגם זה מעיד על אמונות ורצונות ושאיפות של העם כולו. שאלת למה תמיד מדברים רע על תרבות המערב. ואת צודקת! לא נכון לצאת בהצהרות כלליות ולהגיד זה רע, זה טוב. כל דבר כמעט מורכב ולא או זה או זה. אז להגיד לך שאני מסכימה עם אמירה כזאת? לא, גם אם היא נכונה. כי בטוח יש דברים קטנים או גדולים, טובים. ולא נכון להכליל! אבל, ויש אבל! התרבות הזאת לא שייכת לנו לגמרי. הרי דיברנו למעלה שתרבות מעידה על אמונות ותפיסות שלנו. אנחנו כעם יהודי קצת שונים משאר העמים בשאיפות שלנו. יש לנו את הקב"ה והתורה, שזה כבר סוג של תרבות וכמובן יחד עם זה יש את התרבות שאנחנו בונים לעצמנו פה ואליה מצטרפת תרבות המערב, שבאה ממקומות אחרים. לקחת את אותה תרבות שבאה מבחוץ ולשלול ישר, זה לא נכון. אבל לקחת בערבון מוגבל זה הכי נכון שיש. היום כמעט כל האנשים חיים על פי תרבות המערב. למה? כי אנחנו פשוט מקבלים אותה ככה, כמו שהיא, בלי סינון! זה מהיר, זה מעניין, זה עונה לי על חוסרים. וכמעט שכל העולם חי ככה. אז למה אנחנו תמיד צריכים להיות מאחור?! כי אנחנו צריכים לבדוק את  תנאי הקבלה  של התרבות הזאת. אנחנו מגיעים ממקום אחר לגמרי, נקודת הפתיחה שלנו לא דומה לנקודת הפתיחה של שאר העולם. כדאי לנו! בשבילנו! לקחת את מה שאנחנו מקבלים מתרבות המערב ולהתאים אותה אלינו ולא ההפך- שאנחנו מתאימים את עצמנו אליה, והופכים להיות רחוקים מהאמונות והערכים והתפיסות שלנו. תרבות המערב היא לא הבעיה. הבעיה היא שאנחנו לא עוצרים לחשוב דקה מה נכון ואמיתי לנו. אנחנו כבר מקבלים הכל בלי לחשוב מה אנחנו רוצים וצריכים. ואני לא מדברת רק על צניעות או כשרות. אני מדברת על טוב, מוסריות, ניצול זמן, חברות, קשרים, ערכים ועוד. הלוואי ונצליח להיות טובים ונקיים הלוואי ונהיה מספיק יודעים מה להכניס אלינו לחיים ומה לסנן שיהיה לך חג חנוכה שמח שמח אפרת. f_ei walla.com
שאלה: כשרות על מים: רציתי לדעת מדוע יש דרישה לחותמת כשרות על בקבוקי מים מינרליים תוצרת הארץ, כמו כן, מאין מגיע היתר הכשרות על שתית מי ברז בארץ? ולבסוף, האם שתית מי ברז בחו ל מותרת על פי הכשרות? בברכת שבוע טוב, ליאור
תשובה: וברכת ד  כל מי שתיה המוזרמים כשרים. יש מקומות בעולם שיש נגיעות חרקים במים, ושם יש לשים מסננים דקים יותר. בברכת התורה והארץ יהודה הלוי עמיחי מכון התורה והארץ
שאלה: טבילת כלים: התחתנו לפני זמן קצר ויש לנו עכשיו המון כלים מכל הסוגים. אשמח אם הרב יוכל לפרט על סוגי כלים הטעונים טבילה ואלה שלא. אביהוא.
תשובה: וברכת ד  א. מזל טוב לחתונתכם, תזכו לחיות זה עם זו בשמחה ואהבת תורה. ב. טובלים : מתכות, זכוכית. ג. לא טובלים: פלסטיק, חרס (שהוא ללא גלוזריט) ד. מספק יש לטבול בלא ברכה: חרס עם גלוזריט. בברכת התורה והארץ יהודה הלוי עמיחי מכון התורה והארץ
שאלה: אורך הפאות: מה צריך להיות אורך הפאות ומה המקור לכך?(עד העצם או עד תחתית האוזן?)
תשובה: וברכת ד  על פי ההלכה האורך צריך להיות עד אחר המפרק שליד האוזן. יש שהחמירו יותר. בברכת התורה והארץ יהודה הלוי עמיחי מכון התורה והארץ
שאלה: חורף וגשם: היי רציתי לישאול מדוע אסור להסתובב עם מיטריה בשבת,הרי זה לא משהו שהוא מוקצה?!
תשובה: וברכת ד  יש בכך משום אוהל, ואסור לבנות אוהל בשבת. בברכת התורה והארץ יהודה הלוי עמיחי מכון התורה והארץ כפר דרום ת"ו
שאלה: עבודה בסיירת אבטחה עירונית: הרב, האם מותר לי לעבוד בשבת בסיירת האבטחה העירונית בעיר מגוריי לצורך פרנסתי? ב מראש, יונתן.
תשובה: וברכת ד  לצערי אינני יודע מה תפקיד הסיירת. אבל אם יש צורך בטחוני אפשר לעבוד בשכר, כפי שעובדים רופאים ומנתחים. יש להשתדל לעבוד לא רק בשבת אלא עוד מספר ימים בחול. בברכת התורה והארץ יהודה הלוי עמיחי מכון התורה והארץ
שאלה: פרשת שבוע: לכבוד הרב, מעניין אותי מאוד לדעת, מהיכן "זכה" לבן לשני בנות כאלו. "רחל ולאה". מה גם שאביו זכה לבת מעולה כמו רבקה. הרי במדרשים וגם לכאורה בפשט אנו רואים לאורך הדרך את תאוותם הרבה לכסף, את נסיונותיהם לרמאות וכו. זה קצת פלא בעיניי, כיום אם נחפש בנות בשביל אדמורים, רבנים גדולים, נמצא מן הסתם ממשפחות מלאות קדושה, טהרה, יראת שמיים וכו, לא דיברתי על יחוס אלא במינימום שהמשפחה תהיה קדושה. מה גם שזה קצת מתנגד עם הגמ שאומרת "לבדוק באחיה". אשמח לשמוע מהרב תשובה בנושא. המשך ערב נפלא רפאל.
תשובה: עד שאתה שואל על לבן, שאל על אברהם שגדל בבית עבודה זרה. וכן משה רבינו לא קיבל חינוך חרדי בבית פרעה. ברוך ה  שיש לבחירה החופשית של האדם משקל כבד. אכן יש משמעות לאווירה בבית ולחינוך, אך מסתבר שזה לא ערובה להצלחה או כישלון.
שאלה: פיקוח נפש: היי,האם לשוטרים או האנשים שעובדים בביטחון מותר לעבוד בשבת,גם אם זה אומר ש100 לא יקרה כלום באזור
תשובה: מותר. הצורך באנשי ביטחון נובע בעובדת היות סכנות במציאות החיים שלנו.
שאלה: כשרות מוצרים מחו  ל: הרב, קבלנו שוקולד של חברת balin, מיוצר ומיובא מטורקיה. על המוצר מוטבעת חותמת כשרות מהדרין "בד"צ איגוד הרבנים, בהשגחת הרב אשר יעקב וועסטהיים, מנצ סטר, בד"צ איגוד רבנים KIR, חלב ישראל, בהשגחה משעת החליבה, באישור הרה"ר לישראל". המוצר מיובא ע"י ש.בוטובסקי בע"מ. הכשרות מוטבעת על האריזה בקטן, כתב מעט מטושטש שהיה קשה לקרוא. בנוסף, האישור מהרה"ר נכתב בתוך חותמת הכשרות ולא בנפרד. אנו חוששים לכשרותו של המוצר. נשמח לתשובה!
תשובה: יש מאגר גדול יש "זיופי כשרות" במחלקת היבוא של הרה"ר. תפני אליהם את השאלה. 025313131
שאלה: התחזקות - איך מתמידים בזה?: אני ילד רגיל שלומד בישיבה תיכונית.אני מעוניין להתחזק.מה הכוונה מעוניין? בנינו,יש תופעת ה"דתי לפי דעתי" לומדים בשביל הציון ובשביל הלגמור עם זה,ואחרי בית ספר אפשר להוריד את הכיפה,דתי בגלל ההורים. לא רוצה את זה! הרב.נצמדתי לספר תיקון המידות של הרב דוד אביחיל שלי"טא אני בעזרת ה מתחיל ללמוד יותר לעומק את הלכות ציצית ותפילין.אני כולי אש לזה ואני ממש רוצה להחזיק עם זה לכל החיים! שואף להכי גבוה. שאלתי היא מה לעשות כדי לא להתייאש,כדי להשאר בדרך הזאת,ללמוד כי ככה אני רוצה ולא כי מחייבים אותי,להיות דבק,ולהתמודד עם נפילות חלילה. זה ממש בוער בי ואני צריך שיתנו לי כל מיני טיפים שישאירו אותי על הדרך הזאת! רבה! בשם ה נעשה ונצליח!
תשובה: לשואל היקר והצדיק אי אפשר שלא להתמלא בהתפעמות עצומה, בשמחה עצומה כשקוראים שאלה כמו שלך. אתה מדהים. נדיר שבן גילך חושף בתחילת דרכו צדדים כל כך גבוהים רצונות ושאיפות כל כך אדירות. אשריך! שאלת איך משמרים ניצוץ איך משמרים תקופה טובה של חיבור ושל עשייה. מתחיל בכך שאתה פועל נכון. ר  צדוק הכהן נתן טיפים טובים בדיוק למקרה כשלך- הוא אומר צריך להיכנס לעבודת ה  בחיפזון-להיכנס בכל הרבאק בלי להתמהמה ובלי להתלבט בדיור כפי שעשית בצורה טבעית כל כך! אך יש לכך המשך. ר  צדוק מזהיר אותנו ש"לפעמים יש עננים-וגם הם לטובה"! זאת אומרת: אתה נמצא בתקופה מצוינת. -קבע לעצמך יעדים -קבע לעצמך עיתים. -תשמח בדרך המדהימה שלך!! אך אולי החשוב מכל לדעת-עם זאת שאנו בתקופה טובה ומצוינת וכמובן עלינו לשמור עליה כל עוד היא קיימת. עלינו לזכור-שייתכן ולא תמיד נחוש את ההתקדמות, לא תמיד תהיה התחושה העילאית הזאת. יתכן ולפעמים ישנם עננים- וגם הם לטובה!! צריך לזכור שגם כשאין איזו תחושת "רבאק" גם זה לטובה! וזו הסתכלות חשובה ובריאה שמביאה אותנו תמיד להתקדמות ולהסתכלות חיובית גם בנפילות. לעיתים התחושה יכולה להיות תחושה "רגילה" וגם בזמנים שלעיתים לא הכל ורוד-אתה תבחר לראות ורוד. כי גם ענן- משהו שמסתיר את כל השמחה הזו, גם בו יש טוב, גם הוא מלמד אותי ומביא אותי למאמץ, להשתדלות גדולה יותר להתקדם! ולסיום אולי שווה שבמקביל לכל ההתקדמות להיות גם נער גם לשחק לשמוח ולפעול גם במישורים אחרים. אשריך אחי היקר!!! שירבו כמותך-פשוטו כמשמעו. בהצלחה צדיק! חנן. Hananb1081 gmail.com
שאלה: ייעוד: אני בן 15 ולא מצאתי ייעוד מטרה לחיים שלי ורציתי לגעת האם אני אמצא את ייעודי בחיים ואם כן אז מתי בערך זה ייקרה?
תשובה: שאלה נפלאה. שאלת הייעוד בחיים היא שאלה שכל אדם מתמודד איתה. נדמה לי שרוב בני האדם ממשיכים לחפש, פעמים מוצאים אותו ופעמים לא. הייעוד בחיים, בדרך כלל מתגלה בגיל מאוחר יותר. בין כך ובין כך, הדבר החשוב ביותר, הוא להמשיך להאמין שחיינו כאן הם בעלי משמעות. אבל ברצוני להוסיף נקודה חשובה. אדם יכול לחפש את היעוד שלו, ולוותר על החיים. כלומר, היום אתה אח של. חבר של. בן של. אתה יהודי, אתה חי בארץ הזאת, כל דבר מאלו יכולים למלא חיים שלמים, כל דבר מאלו יכול להיות יעוד בפני עצמו. אם תחיה מתוך הכרה במשמעות של חייך ושל מעשיך. בהכרה בשליחות האלוקית שאתה ממלא בחייך כאן, אם תחייה כך, אשרייך.
שאלה: שמירת נגיעה: אז ככה יש לי חברה שבמשך שנה רציתי אותה כבת זוג כי היא הוציאה ממני הרבה צדדים טובים שבי,היא ממש אדם טוב בעלת מידות טובות וכמובן שאני ממש ממש אוהב אותה! עכשיו הקשר שלנו באמת מדהים ושנינו תלמידי כיתה י ב הקשר הזה ללא ספק קשר לעתיד. עכשיו ישנה בעייה שהיא בעצם חשש. אנחנו שומרים נגיעה (לא שמרתי תמיד אבל קצת לפני הקשר התחלתי) ושנינו ממש חוששים ליפול בזה כי אנחנו מאמינים בזה ממש וגם חושבים שזה יכול להרוס אם לא נשמור. יצא לנו לדבר על זה לא פעם כמובן שבצורה חיובית של איך לחזק את זה יותר. ואני באמת לא רוצה לוותר על הקשר הזה בשום מחיר שבעולם! אם אפשר לייעץ או לעזור בנושא אני יותר מאשמח. וה עמכם
תשובה: ב"ה, כיוון שאינכם מתכוננים להתחתן בשנה הקרובה (כנראה.) הכי טוב לנתק את הקשר ולחדש אותו בבא הזמן, אם לא אז לשמור על קשר פעם בחודש לכתוב מכתב, כן, ממש מכתב עם מעטפה ובול, אגב, כשכותבים ממש - חושבים יותר ומוציאים יותר. אם לא אז קשר ממשי, חשוב להפגש במקומות שיש הרבה אנשים, לא במעין או חורשה. ככל שתשמרו יותר כך תנצלו מדברים לא טובים ותזכו לבנות ביתכם בשמחה. דני ארגמן